Gale T. Omega

**เกล ที. โอเมก้า** (เกล) เป็นนักวิจัยป่าไม้ประจำศูนย์วิจัยป่าไม้ไซเนีย และยังเป็นร่างโคลนรุ่นที่ 24 ของดร.เกวลิน ธนพัฒน์ธาดาอีกด้วย เธอเป็นหนึ่งในตัวละครผู้เล่นของ TTR-04 เช่นเดียวกับฟิล

## บุคลิกภาพ

### ลักษณะภายนอก

รูปร่างสูงโปร่ง ผมสีดำย้อมไฮไลท์สีเขียวเข้มตรงปลาย ใบหน้าขาวจืดสไตล์หญิงสาวเอเชียตะวันออก สวมเครื่องแบบพิทักษ์ป่า หรือเสื้อยืดกางเกงขายาวสีดำโทนมืดทึมและรองเท้าบู๊ท

### ลักษณะนิสัย

มักทำตัวห้าว พูดจาโผงผาง ขี้โวยวายและขี้บ่น ปากคอเราะร้าย มีความอยากรู้อยากเห็นอย่างชัดเจน ชอบขนมที่มีส่วนผสมของบลูเบอรี่ที่โปรดปราน ไม่ชอบนิยายหรือสื่อที่เน้นเนื้อหาความรักโรแมนติก ในช่วง Loop-I ออกอาการต่อต้านอย่างชัดเจนมาก ซึ่งเฉลยใน Loop-II แล้วว่าเพราะอะไร จนกระทั่งหลังจากพบกับแอสตันใน Loop-III ก็มีท่าทีผ่อนปรนกับเรื่องความรักพอสมควร แต่ถึงอย่างนั้นก็ไม่ชอบนิยายรักอยู่ดี

มีข้อสังเกตเพิ่มเติมว่า หลังจากที่เกลอยู่กินกับแอสตันหลัง Loop-IX ก็เริ่มเปลี่ยนพฤติกรรมไปในทางที่คล้ายกับคนรักของตัวเองมากขึ้น ทั้งการแต่งตัวที่พิถีพิถัน ใช้ข้าวของราคาแพง และปากคอเราะร้ายมากขึ้นกว่าเดิม แต่คนรู้จักของเกลหลายๆ คนต่างบอกเป็นเสียงเดียวกันว่านั่นคือ*นิสัยดั้งเดิม*ของเธออยู่แล้วต่างหาก (แค่ก่อนหน้านั้นไม่มีโอกาสเท่านั้น)

## ประวัติ

**เกล ที. โอเมก้า** *(eng: Gale T. Omega)* เกิดเมื่อวันที่ 5 มิถุนายน 23XX ภายใต้โครงการ Gewalin Project ที่ทาง Scienia ได้มีร่วมกับสหพันธ์โลก เพื่อสร้างบุคลากรทางวิทยาศาสตร์ที่มีสติปัญญาล้ำเลิศเพื่อทำงานในสาขาที่ขาดแคลนบุคลากร โดยเป็นรุ่นสุดท้ายที่ได้รับการอนุมัติจากสหพันธ์โลก มีหัวหน้าผู้รับผิดชอบโครงการนี้คือ Dr. Pual Kennett Cezanne

 โดยรุ่นโอเมก้าได้ถูกดัดแปลงร่างกายให้มีความอ่อนไหวต่อสภาวะแวดล้อมมากกว่ามนุษย์ปกติ รวมถึงร่างโคลนรุ่นก่อนๆ อีกด้วย เพื่อไม่ให้ความอัจฉริยะของร่างต้นแบบกลายเป็นเครื่องมือของกลุ่มอื่นไป ซึ่งทำให้เกลชอบอยู่แต่ในเขตป่า และไม่ค่อยชื่นชอบการอยู่ในเมืองเป็นเวลานาน เพราะมันส่งผลต่อสุขภาพในระยะยาว

ซึ่งพอเป็นระบบลูป 1-14 สิงหาคม เกลก็ไม่กลัวเรื่องผลกระทบต่อสุขภาพอีกต่อไป แต่จะเดือดร้อนเวลาที่ต้องลงท่อระบายน้ำตามกลุ่ม A ในอีเวนท์แทน หรือแม้แต่สารกัมมันตรภาพรังสีใน Loop-V ที่เกลไม่สามารถเข้าใกล้ NPC ที่เซนนะแพร่สารกัมมันตภาพรังสีใส่ได้เลย

### ชีวิตวัยเด็ก

เกลเติบโตขึ้นภายใต้การจับตามองของนักวิจัย โดยมีพี่เลี้ยงคอยดูแลจนถึงอายุ 12 ขวบ มีเพื่อนสนิทคือฟรานเซสก้า วาเลนเซีย ที่คบกันมาถึง 26 ปีเต็ม ด้วยความที่เป็นร่างโคลนเพื่อการวิจัย เกลจึงไม่มีประสบการณ์ด้านการใช้ชีวิตแบบครอบครัว และคิดเอาว่าบรรดานักวิจัยและพี่เลี้ยงก็เป็นเหมือนครอบครัว

### การศึกษา

เกลเรียนก่อนเกณฑ์ปกติถึงสองปี ด้วยความปรารถนาดีของนักวิจัยที่อยากให้เรียนพร้อมกับวาเลนเซียที่แก่กว่าถึงสองปี ในชั้นมัธยมปลาย เกลเข้าเรียนในโครงการ Green Science Path สำหรับว่าที่นักวิจัยที่ต้องการมายังสายธรรมชาติ (ป่าไม้ พฤกษศาสตร์ สิ่งแวดล้อม เกษตรกรรม และอื่นๆ ที่เกี่ยวข้อง) ก่อนจะเรียนจบปริญญาตรีทางพฤกษศาสตร์ด้วยผลการเรียนดีเยี่ยม และ FW1049-IV ก็ยังเป็นหนึ่งในวิทยานิพนธ์ชิ้นโบแดงของเกลอีกด้วย

แต่ถึงอย่างนั้นเกลก็ไม่ค่อยชอบวิชาดาราศาสตร์ (เพราะตัวเองไม่มีโอกาสจะได้ออกนอกไซเนีย) และวิชาปฏิบัติการเคมี (เพราะสารเคมีรุนแรงกับร่างกายอันบอบบางของเธอ) รวมถึงศาสนวิทยา (หลักสูตรบังคับของสถาบันการศึกษาเขตผู้เข้าใจชีวิต) เพราะน่าเบื่อมาก...

### การทำงาน

เกลฝึกงานในแผนกวิจัยป่าไม้ตั้งแต่สมัยเรียนมหาวิทยาลัย หลังจากจบการศึกษา ก็ได้ทำงานที่ศูนย์วิจัยป่าไม้ภายใต้การนำของหัวหน้าลิเซ่เป็นเวลาสองปี ก่อนที่หัวหน้าลิเซ่จะเสียชีวิตหลังจากเกิดอุบัติเหตุระหว่างจับสัตว์ตัดแต่งพันธุกรรมผิดกฎหมายในเขตป่า หลังจากนั้นเกลจึงเป็นคนเดียวที่ดูแลแผนกวิจัยป่าไม้ตลอด 6 ปี ในภายหลังได้ดูแลศูนย์วิจัยสิ่งแวดล้อมควบคู่กันไปด้วย หลังจากบุคลากรที่มีเพียงหนึ่งเดียวได้เสียชีวิตด้วยอุบัติเหตุก่อนเข้าระบบลูป 7 เดือน

หลังจากหลุดลูป ฟิลได้เลื่อนขั้นให้เกลอยู่ในระดับ 4 และให้สิทธิ์ในการทำงานจากที่บ้าน และเรียนต่อในสาขาที่ต้องการอีกด้วย

#### งานสิ่งแวดล้อมใน Scienia

งานทางด้านสิ่งแวดล้อมและป่าไม้ ถือเป็นสายงานที่ไม่มีความสำคัญอะไรในดินแดนนี้ เนื่องจากมหานครไซเนียมีการจัดสรรสัดส่วนระหว่างธรรมชาติและเขตเมืองเอาไว้แล้ว และยังมีเทคโนโลยีที่เอาไว้ทำงานภาคสนามเพื่อดูแลความเรียบร้อยภายในด้วย อีกทั้งเนื้องานส่วนใหญ่ใช้ได้จริงเฉพาะกับสภาพแวดล้อมที่โลกข้างนอก นักวิจัยส่วนใหญ่จึงมักออกไปอยู่ในเขตอื่นทำงานควบคุมมลภาวะในอุตสาหกรรมหนักที่มีค่าตอบแทนสูงกว่า และใช้ความรู้ได้อย่างเต็มที่กว่าการร่างงานวิจัยหรือบันทึกความรู้ลงฐานระบบ

ซึ่งเกลไม่สามารถทำหน้าที่นี้ได้ เพราะเธอต้องทำงานวิจัยและดูแลเขตวนอุทยาน (เป็นสิ่งที่ถูกกำหนดไว้แล้ว) และนักวิจัยจากดินแดนอื่นก็แทบจะไม่มีเข้ามาในไซเนียเป็นสิบปีแล้ว จนกระทั่งการลี้ภัยของดร.กุนเธอร์ ฟิล อาวส์วัลด์ในเดือนกรกฎาคม (ก่อนเข้าลูป 1 อาทิตย์) เกลจึงมีหัวหน้าคนใหม่เป็นของตัวเองในรอบ 6 ปี

## ชีวิตส่วนตัว

### เพื่อนสนิท

เกลมีวาเลนเซียเป็นเพื่อนสนิทตั้งแต่อายุได้ 2 ขวบ ทั้งสองโตมาด้วยกันจนถึงปัจจุบัน แม้กระทั่ง Loop-0 หรือแม้แต่เข้าระบบลูปก็ตาม เท่าที่มีเขียนในบันทึกงานวิจัย Gewalin Project หมายเลข 24 ในวัยเยาว์ เกลเป็นเด็กเก็บตัวและเงียบขรึม ไม่ค่อยเข้าหาคน ขี้อาย ไม่มีความมั่นใจในตัวเองสักเท่าไหร่ มีเพียงวาเลนเซียเท่านั้นที่เกลไว้วางใจและเผยอีกด้านที่มีสำหรับคนสนิทเท่านั้น นั่นคือความร่าเริงสดใส และมีอารมณ์ขัน อาจเพราะมีเพื่อนดี ชีวิตวัยเรียนจึงแทบไม่มีปัญหาในด้านการเข้าสังคม แต่เกลก็ไม่สนิทกับคนอื่นเท่าไหร่ ยกเว้นแค่เพียงเพเนโลเป้ เซซานน์ (ต่อมาใช้นามสกุลคาร์เดเชียนของสามี) ลูกสาวของหัวหน้าโครงการวิจัยเกลนั่นเอง

หลังจากเรียนจบ เกลก็ทำงานในศูนย์วิจัยป่าไม้ ตัดขาดจากโลกภายนอก จึงไม่มีเพื่อนใหม่เข้ามาในชีวิตมากนัก ยกเว้นแค่เพียงหัวหน้าลิเซ่ ซึ่งทั้งสองสนิทกันมากในฐานะหัวหน้ากับลูกน้อง และหลังจากหัวหน้าลิเซ่เสียชีวิต เกลก็กลายเป็นคนเก็บตัวและไม่ค่อยสุงสิงกับใคร และอาการต่อต้านสังคมก็ยิ่งเด่นชัดจากจิตใจที่เจ็บปวดเพราะความสูญเสีย

จนกระทั่งเข้าระบบ Loop-I เกลก็ได้ร่วมตามหาความจริงกับกลุ่ม A ซึ่งทำให้เธอได้กลับมาเข้าสังคมอีกครั้งหนึ่ง และถึงแม้ว่าจะเกิดเรื่องที่ส่งผลต่อจิตใจยังไงก็ตาม แต่กับทักษะการเข้าสังคมแล้วตรงกันข้ามโดยสิ้นเชิง

### ความรัก(?)

โดยพื้นฐานแล้วเกลเป็นคนที่ไม่สนใจความรักโรแมนติก ไม่แสวงหาความรัก (ซ้ำยังทำท่าแอนตี้) และยังมีวาเลนเซียเป็นทุกๆ อย่างในชีวิตอยู่แล้ว ตั้งแต่เป็นที่พึ่งทางใจ รวมถึงคู่นอน (เพื่อจะได้ไม่ต้องแสวงหาผู้ชายมาเติมเต็มให้วุ่นวาย) แต่อันที่จริงแล้วมันมาจากความเสียใจที่ต้องสูญเสียหัวหน้าลิเซ่ที่เป็นเหมือนรักแรก(?)ไปอย่างไม่มีวันกลับ

หลังจากเรียนจบและเริ่มทำงานในศูนย์วิจัยป่าไม้ หัวหน้าลิเซ่ที่เสียสามีไปได้ไม่กี่ปีก็ให้ความเอ็นดูกับเกล(ที่ชีวิตนี้เจอแต่ผู้หญิงมาตลอด)มาก จึงเป็นจุดเริ่มต้นที่ไม่อาจหวนคืนหลังจากทำงานมาสองปี ทั้งสองเผลอจูบกันขณะที่ดื่มเหล้าพักผ่อนด้วยกัน เกลสารภาพความในใจแต่หัวหน้าลิเซ่ปฏิเสธไปด้วยความสับสน (แน่นอนว่าเธอยังไม่ลืมสามีไปได้ง่ายๆ) ก่อนที่จะเสียชีวิตในหน้าที่หลังจากนั้นไม่กี่วัน เกลจึงปิดใจไม่สนใจเรื่องความรักอีกเลย และมีวาเลนเซียเป็นที่ยึดเหนี่ยวเพียงหนึ่งเดียวเท่านั้น

จนกระทั่งหลายปีต่อมา... เกลถึงได้มี "ผู้ชาย" เข้ามาในชีวิตของเธอจริงๆ สักที

#### LOOP-O

ตามที่มีการอ้างถึงบันทึก Loop-O ของเกล ได้ระบุไว้ว่าเกลในตอนนั้นไม่ได้แอนตี้ความรักโรแมนติกอย่างที่เห็นในปัจจุบัน ออกแนวปิดใจก็จริง แต่ก็ยังเปิดกว้างกับอะไรหลายๆ อย่าง รวมถึงความรักอีกด้วย

***(นิยายรักที่ถูกตบแต่งขึ้นมาเพื่ออัพโหลดเข้าระบบสำรองข้อมูล)***

~~หลังจากที่ฟิลลี้ภัยมา Scienia ก็มาประจำการที่ศูนย์วิจัยป่าไม้ ในตอนนั้นสำหรับเกลแล้วฟิลเป็นเหมือนผู้ชายคนแรกที่เข้ามาในขีวิตเธอ ทุกอย่างใหม่มาก และความใจดีของฟิลก็ทำให้เกลตกหลุมรักในเวลาไม่นาน หลังจากสารภาพรักในคืนหนึ่งที่กลับจากลาดตระเวนด้วยกัน พวกเขาก็จูบกันใต้แสงหิ่งห้อย ก่อนที่จะไปจบลงบนเตียงในอีกไม่กี่วันต่อมา... แน่นอนว่าทั้งสองคบหากันอย่างชัดเจน แต่สุดท้ายเกลก็ระแคะระคายได้ในภายหลังว่าฟิลเห็นเธอเป็นตัวแทนของเกวลิน ไซ คนรักเก่าของฟิลและร่างโคลนรุ่นที่ 23~~

~~ฟิลยอมสารภาพความจริงในวันวาเลนไทน์ปีต่อมา ซึ่งเกลก็พยายามยอมรับ แม้ว่าใจจริงแล้วเธอจะรับไม่ได้เลยก็ตาม แต่เพราะไม่อยากสูญเสียคนที่รักไป จึงยอมกล้ำกลืนฝืนทนและเก็บความขมขื่นไว้ในอกจนกระทั่งเกลเสียชีวิตในวันที่ 11 ธันวาคม XXXX เมื่อกองกำลังจากโลกภายนอกบุกเข้ามาโจมตีมหานคร Scienia และสังหารเธอกับวาเลนเซียที่เรือนกระจกหมายเลข 13~~

***(ความจริง)***

ในความเป็นจริงคือเกลรู้สึกชื่นชอบฟิลมากในช่วงนั้น แต่เนื่องจากอาการซึมเศร้าที่แย่ลงหลังจากที่วาเลนเซียแต่งงาน และฟิลเองต้องการให้เกวลิน ไซได้มีชีวิตต่อไป (แถมยังไซโคเกลมาเป็นเวลาหลายเดือน) จึงทำให้เกลโอเมก้าตัดสินใจยอมที่จะตาย เพื่อสละร่างให้กับร่างโคลนรุ่นพี่ของตัวเอง เพราะเธอเองไม่เหลือเหตุผลในการมีชีวิตอยู่ต่อไปอีกแล้ว รวมถึงคนที่รักเธอด้วย

#### ระบบ LOOP ปัจจุบัน

ดูเหมือนว่า The Restorer จะปรับเปลี่ยนอะไรบางอย่างไปเพื่อ "เปลี่ยน" ทั้งสองคนนี้ จึงเป็นเหตุผลที่พอจะอธิบายได้ว่าทำไมเกลถึงต่อต้านความรักโรแมนติกและทำลายล้างนิยายรักในระบบลูป...

ทั้งสองคนพบกันอีกครั้ง ฟิลกลายเป็นผู้ลี้ภัยที่บาดเจ็บสาหัส และเขาก็พบกับเกลอีกครั้ง ในรูปแบบที่ต่างกันออกไป ดูเหมือนว่าฟิลจะกวนประสาทซึ่งสร้างความไม่พอใจให้กับอีกฝ่าย จึงเป็นจุดเริ่มต้นของความสัมพันธ์แบบ "คู่กัด" แต่ถึงอย่างนั้นมันก็ง่ายขึ้นมากในการเปิดใจถึงเกวลิน ไซให้กับเกล ที. โอเมก้าได้รับฟัง ก่อนที่จะพบกับบันทึก LOOP-O ของตัวเอง ซึ่งเกลที่ได้อ่านก็ออกอาการรับไม่ได้อย่างรุนแรงและทำให้ทั้งสองบาดหมางกันโดยสิ้นเชิง

ซึ่งจุดเปลี่ยนนี้ทำให้ฟิลได้พบกับแพทริเซียก่อนจะวันไนท์สแตนด์และเป็นคนรักกันในเวลาต่อมา ส่วนเกลเองก็ยิ่งตั้งมั่นว่าจะไม่มีวันยุ่งเกี่ยวกับความรักเป็นอันขาด แต่สุดท้ายแล้วพอเข้า Loop-III เกลก็ได้พบกับแอสตันที่ร้านขายปืน เป็นครั้งแรกที่ได้เจอกันเพราะสองลูปแรกไม่ได้อยู่เจอกันเลย~~เพราะTTRจัดอีเวนท์ชนกัน~~ ด้วยประโยคที่พาดพิงถึงฟิลตอนแนะนำตัวกัน ทำให้เกลประทับใจมาก เลยเป็นจุดเริ่มต้นของการสานสัมพันธ์ในเวลาต่อมา ก่อนที่ช่วงท้ายของ Loop-IV จะตกลงปลงใจเป็น~~แฟน~~คู่หูฝ่าปริศนาแห่งไซเนียใน~~เวลาต่อมา~~วันเดียวกัน

ดูเหมือนว่าแม้พื้นฐานและนิสัยจะต่างกัน แต่เกลกับแอสตันก็เข้ากันได้ดี ในภายหลังจาก Loop-V ที่เกลในร่าง NLF-x04 หลอมรวมกับแอสตันเข้าไปก็ไม่เคยหึงหวงงี่เง่ากันอีก ในภายหลังจากพัฒนาความสัมพันธ์ถึงระดับสูงสุดใน Loop-IX เกลมักจะอยู่ที่บ้านของแอสตันในเขตผู้ก้าวล้ำเสมอ ซึ่งทั้งสองตัดสินใจไม่เข้าร่วมกลุ่มเอชั่วคราวเพราะอยากใช้ชีวิตรักด้วยกันอย่างเต็มที่ ก่อนที่ช่วงท้ายของ Loop-XIX แอสตันได้ขอเกลแต่งงาน และนั่นก็ทำให้พวกเขาได้เป็นสามี-ภรรยากันอย่างเต็มตัว แม้ว่าใน Loop-XX จะมีความผิดใจกันขนาดที่ยิงกันตายทั้งคู่ก็ตาม เนื่องจากแผนการของแอสตันและเกลไปคนละทางอย่างสิ้นเชิง

#### Afterloop

หลังจากหลุดลูป เกลที่ได้รับฟังเรื่องราวการหยุดยั้งลูปของกลุ่มเอจากปากของฟิล ถึงกับลืมความบาดหมางในลูปไปเลย และประวัติศาสตร์ที่เปลี่ยนในบางส่วน ก็ทำให้เกลได้รู้ว่าตัวเองแต่งงานกับแอสตันในวันที่ 1 สิงหาคมโดยที่เจอกับเขาเพียง 19 วันเท่านั้น ซึ่งทำให้เกลเป็นคนดังของศูนย์วิจัยไปโดยปริยาย

ด้วยความที่เกวลิน ไซเองก็เป็นพลเมืองไซเนีย จะมีเพียงร่างโคลนคนเดียวที่มีสิทธิ์ตั้งท้องมีทายาทเท่านั้น ซึ่งเกลเองก็ไม่คิดมีทายาทอยู่แล้ว จึงยกสิทธิ์ให้กับเกลไซ และตัวเองก็ครองรักกับแอสตันสองคนตลอดไป(?) โดยมีเมมโมเป็นของตัวเอง ซึ่งหมายความว่าเกลจะไม่มีทางแก่อีกแล้วด้วยนโยบายโคลนร่างใหม่ทุก 15 ปีของแอสตัน และคอลเลคชั่นหุ่นดรอยด์ผู้ช่วยตัวน้อยๆ อีกนับสิบ

## หลังจบลูป (โลกฐานข้อมูลจำลอง)

หลังจากจบลูป เกลก็ตัดสินใจเรียนต่อป.โทด้านพันธุศาสตร์ เนื่องจากพบว่าตัวเองไม่มีความสนใจด้านสิ่งแวดล้อมอีกแล้ว และยังอยากช่วยเหลืองานของแอสตันอีกด้วย ในภายหลังได้เรียนต่อยอดจนจบปริญญาเอก และขยายไปเรียนต่อในสาขาอื่นๆ อีกมากมาย พร้อมกับทำงานวิจัยชิงรางวัลต่างๆ มากมายเพื่อความภาคภูมิใจส่วนตัว

เกลลาออกจากศูนย์วิจัยป่าไม้หลังหลุดลูปได้ 2 ปี (แต่ยังคงติดต่อกับฟิลและครอบครัวของเขาอยู่ตลอด) ก่อนจะย้ายไปทำงานเป็นนักพันธุศาสตร์อิสระ ควบคู่กับการเรียนต่อและช่วยเหลืองานสามี ในภายหลังเกลตัดสินใจกลับมาทำงานเป็นอาจารย์ในมหาวิทยาลัยแห่งไซเนีย เพื่อถ่ายทอดความรู้ และเพื่อได้ทุนในการทำงานวิจัยส่วนตัวเพิ่มเติม

## External Link

* [SCIENIA Forestry Research Center] ฟิคศูนย์วิจัยป่าไม้ (Pre-Loop - Loop-VIII)
* Good Morning XOXO ฟิค Loop-V สุดหวานแหววมดตอม
* Gale x Aston(?) AU NLF-X04 ฟิค AU NLF-x04
* Gale's 50 Facts แท็ก 50 ข้อ
* Wedding Night Date : GaleAston Fic ฟิคงานแต่งวาเลนเซียใน Loop-IX
* [AU Fight for the Future] ฟิคที่สุ่มจาก AI เขียนฟิค ถือเป็น AU ได้เลยทีเดียว
* ฟิค Loop-XX
	+ [SCN Underground Rebellion : The Death Sentence]
	+ [SCN The Last Gale]
	+ [SCN Underground Rebellion : Forgiveness of the saint]
	+ [Loop-XX บันทึกของ Gale T. Omega-Aston (+อื่นๆ อีกมากมาย)]
	+ [Ending SCN Happily Ever Afterloop <3]